第一首
留题天竺灵隐两寺 (唐·白居易)
在郡六百日,入山十二回。
宿因月桂落,醉为海榴开。
[天竺尝有月中桂子落,灵隐多海石榴花也。
黄纸除书到,青宫诏命催。
僧徒多怅望,宾从亦徘徊。
寺暗烟埋竹,林香雨落梅。
别桥怜白石,辞洞恋青苔。
石桥在天竺,明洞在灵隐。
渐出松间路,犹飞马上杯。
谁教冷泉水,送我下山来?
第二首
山石榴 寄元九 (唐·白居易)
山石榴,一名山踯躅,一名杜鹃花。
杜鹃啼时花扑扑。
九江三月杜鹃来,一声催得一枝开。
江城上佐闲无事,山下斫得厅前栽。
烂熳一栏十八树,根株有数花无数。
千房万叶一时新,嫩紫殷红鲜麴尘。
泪痕(氵邑)损燕支脸,剪刀裁破红绡巾。
谪仙初堕愁在世,姹女新嫁娇泥春。
日射血珠将滴地,风翻火焰欲烧人。
闲折两枝持在手,细看不似人间有。
花中此物似西施,芙蓉芍药皆嫫母。
奇芳绝艳别者谁?通州迁客元拾遗。
拾遗初贬江陵去,去时正值青春暮。
商山秦岭愁杀君,山石榴花红夹路。
题诗报我何所云?苦云色似石榴裙。
当时丛畔唯思我,今日栏前只忆君。
忆君不见坐销落,日西风起红纷纷。
第三首
山石榴花十二韵 (唐·白居易)
晔晔复煌煌,花中无比方。
艳夭宜小院,条短称低廊。
本是山头物,今为砌下芳。
千丛相向背,万朵互低昂。
照灼连朱槛,玲珑映粉墙。
风来添意态,日出助晶光。
渐绽胭脂萼,犹含琴轸房。
离披乱剪彩,斑驳未匀妆。
绛焰灯千炷,红裙妓一行。
此时逢国色,何处觅天香。
恐合栽金阙,思将献玉皇。
好差青鸟使,封作百花王。
第四首
卢侍御小妓乞诗座上留赠 (唐·白居易)
郁金香汗裛歌巾,山石榴花染舞裙。
好似文君还对酒,胜于神女不归云。
梦中那及觉时见,宋玉荆王应羡君。
第五首
石榴树 (唐·白居易)
可怜颜色好阴凉,叶剪红笺花扑霜。
伞盖低垂金翡翠,薰笼乱搭绣衣裳。
春芽细炷千灯焰,夏蕊浓焚百和香。
见说上林无此树,只教桃柳占年芳。
第六首
五月的石榴花
五月的石榴花静静地开着
故乡的晚钟已敲响
又是一天
母亲疲惫的脸刚从麦芒中抽出身来
五月的石榴花已沉入梦中
墙上的风景渐渐老去
镰刀却不安分了
想念那双手掌大大的厚重
让多少精彩的时刻应邀出席
出席这一场欢乐的盛宴
麦子熟了
熟透的坚强是母亲的形象
母亲又在案旁忙碌了
五月的石榴花
开的很经验
一切都在既定中顺利进行
母亲老了
如那墙上的时光裸影
光秃秃的只剩下躯干
五月的石榴花开在夜里很浓很浓
第七首
石榴花
诗人:陈景沂朝代:宋
阴霾渺渺接江乡,登陆犹褰未涉裳。
入晚天容糊水色,拂明云影帽山光。
闷拈昌歜嗟香玉,披读离骚玩彻章。
最是荷榴两怀古,对人无语湿红妆。
第八首
千叶石榴花
一朵花开千叶红,开时又不藉春风。
若教移在香闺畔,定与佳人艳态同。
第九首
咏邻女东窗海石榴(唐·李白)
鲁女东窗下,海榴世所稀。
珊瑚映绿水,未足比光辉。
清香随风发,落日好鸟归。
愿为东南枝,低举拂罗衣。
无由共攀折,引领望金扉。
WWW.JDDXX.COM
欢迎登陆经典短信息网